কারা এই হাক্কানি নেটওয়ার্ক : হাক্কানি নেটওয়ার্ক একটি জঙ্গি গোষ্ঠী যাদের তৎপরতা মূলত প্রতিবেশী আফগানিস্তানে। কাবুলের দীর্ঘদিনের অভিযোগ, পাকিস্তানের সহযোগিতায়ই নেটওয়ার্কের জঙ্গিরা আফগানিস্তানের ভেতরে ঢুকে সন্ত্রাসী তৎপরতা পরিচালনা করছে। এ গোষ্ঠীটির সঙ্গে সম্পর্ক রয়েছে আফগান তালেবানের। আফগান সরকারের জন্যে বড়ো ধরনের হুমকি এ আফগান তালেবান বাহিনী। আফগান তালেবানের সঙ্গে সম্পর্ক আছে পাকিস্তানি তালেবানের যারা বিভিন্ন সময়ে পাকিস্তানের ভেতরে হামলা চালিয়েছে। এ হাক্কানি নেটওয়ার্ক এবং আফগান তালেবান আফগানিস্তানের ভেতরে বেশকিছু হামলা চালিয়েছে যাতে যুক্তরাষ্ট্রের সৈন্য ও কর্মকর্তারাও নিহত হয়েছেন। মার্কিন কর্মকর্তাদের অভিযোগ, পাকিস্তানের সামরিক গোয়েন্দা সংস্থা আইএসআই এসব জঙ্গিদের সমর্থন দিচ্ছে।